CELEX: 62010CO0136
Language: lv
Date: 2011-04-08 00:00:00
Title: Tiesas rīkojums (piektā palāta) 2011. gada 8.aprīlī. # Daniel Ionel Obreja pret Ministerul Economiei şi Finanţelor un Direcţia Generală a Finanţelor Publice a judeţului Mureş (C-136/1O) un Ministerul Economiei şi Finanţelor un citi pret SC Darmi SRL (C-178/10). # Lūgumi sniegt prejudiciālu nolēmumu: Curtea de Apel Târgu-Mureş - Rumānija. # Tiesas Reglamenta 104. panta 3. punkta pirmā daļa - Iekšējie nodokļi - LESD 110. pants - Piesārņojuma nodoklis, ko iekasē transportlīdzekļu pirmās reģistrācijas brīdī. # Apvienotās lietas C-136/10 un C-178/10.

Tiesas (piektā palāta) 2011. gada 8. aprīļa rīkojums – Obreja/Ministerul Economiei şi Finanţelor un Direcţia Generală a Finanţelor Publice a judeţului Mureş un Ministerul Economiei şi Finanţelor u.c./Darmi
      (apvienotās lietas C‑136/10 un C‑178/10)
      Reglamenta 104. panta 3. punkta pirmā daļa – Iekšējie nodokļi – LESD 110. pants – Piesārņojuma nodoklis, ko iekasē transportlīdzekļu pirmās reģistrācijas brīdī
      Noteikumi par nodokļiem – Iekšējie nodokļi – Piesārņojuma nodoklis, kas piemērojams transportlīdzekļiem, tos pirmo reizi reģistrējot valsts teritorijā (LESD 110. pants)
         (sal. ar 20.–25. punktu un rezolutīvo daļu)
      
      Priekšmets
      
         Lūgums sniegt prejudiciālu nolēmumu – 
               Curtea de Apel Târgu‑Mureş
                – Lietotu transportlīdzekļu, kas iepriekš bijuši reģistrēti citās dalībvalstīs, reģistrēšana – Piesārņojuma nodoklis, ko
                  iekasē transportlīdzekļu pirmās reģistrācijas kādā dalībvalstī brīdī – Valsts tiesiskā regulējuma saderība ar EKL 23., 25. un
                  90. pantu – Iespējamais izņēmums, pamatojoties uz EKL 174. pantu
               
            Rezolutīvā daļa:
      
         
                   
               
               
                  
               
               
                  	LESD 110. pants ir jāinterpretē tādējādi, ka tam ir pretrunā situācija, kurā dalībvalsts ievieš piesārņojuma nodokli, kas
                     ir piemērojams transportlīdzekļiem brīdī, kad tie pirmo reizi tiek reģistrēti šajā dalībvalstī, ja šis fiskālais pasākums
                     tiek veidots tā, ka tas padara neizdevīgu citā dalībvalstī nopirktu lietotu transportlīdzekļu laišanu apgrozībā minētajā dalībvalstī,
                     nepadarot neizdevīgu tāda paša vecuma un nolietojuma lietotu transportlīdzekļu iegādi valsts tirgū.